Κλημεντίνη του Βελγίου

Η Κλημεντίνη του Βελγίου (Clémentine de Belgique, 30 Ιουλίου 1872 - 8 Μαρτίου 1955) ήταν το νεότερο παιδί του Λεοπόλδου Β΄ του Βελγίου και σύζυγος του Βίκτωρα Βοναπάρτη, διεκδικητή του θρόνου της Γαλλίας από τον Oίκο των Βοναπάρτη.

Βιογραφία
Η Κλημεντίνη Αλβερτίνα Μαρία Λεοπολδίνη γεννήθηκε στις 30 Ιουλίου 1872 στο Παλάτι του Λαίκεν στις Βρυξέλλες και ήταν η τρίτη κόρη και το τελευταίο παιδί του Λεοπόλδου Β΄ του Βελγίου και της Μαρίας Ερριέττας της Αυστρίας.

Η γέννηση της Κλημεντίνης ήρθε τρία χρόνια μετά τον θάνατο του αδελφού της, Λεοπόλδου, ο οποίος απεβίωσε από πνευμονία το 1869. Ο Λεοπόλδος Β΄ παραμελούσε την Κλημεντίνη και τις μεγαλύτερες αδελφές της και είχε μια τεταμένη σχέση με τη γυναίκα και τα παιδιά του.

Η Κλημεντίνη ανατράφηκε από τη μητέρα της, η οποία είχε, σύμφωνα με πληροφορίες, μια δύσκολη ιδιοσυγκρασία. Η μητέρα της πέθανε το 1902 και η Κλημεντίνη ήταν υποχρεωμένη να αναλάβει τα καθήκοντα μιας πρώτης κυρίας στην αυλή των Βρυξελλών.

Κατά τη διάρκεια της ζωής της Κλημεντίνης είχε τρία γνωστά ρομαντικά φλερτ. Το πρώτο ήταν με τον εξάδελφό της, πρίγκιπα Βαλδουίνο, γιο του θείου της Φίλιππου, Κόμη της Φλάνδρας και διάδοχο του πατέρα της μετά το θάνατο του αδελφού της Λεοπόλδου. Το δεύτερο ήταν με τον βαρόνο Αύγουστο Γκοφινέ, μέλος της Βελγικής Αυλής· ωστόσο ο βαρόνος δεν είχε «βασιλικό αίμα». Ενώ το τελευταίο ήταν με τον Βίκτωρα Βοναπάρτη, κληρονόμο της Ναπολεονικής Αυτοκρατορίας μετά το θάνατο του εξαδέλφου του, τον Ναπολέοντα Ευγένιου, Αυτοκρατορικού Πρίγκιπα.

Η Κλημεντίνη συναντήθηκε για πρώτη φορά με τον πρίγκιπα Βοναπάρτη το 1888, όταν επισκέφθηκε το παλάτι. Αργότερα μίλησε σε μία από τις αδελφές της ότι τον προσέλκυσε. Ο Λεοπόλδος Β΄ αντιτάχθηκε σε αυτόν τον γάμο, επειδή οι απόγονοι του Οίκου των Βουρβόνων-Ορλεάνης διεκδικούσαν τον Γαλλικό θρόνο. Η επιλογή της πριγκίπισσας είχε ως αποτέλεσμα την λογομαχία μεταξύ πατέρα και κόρης.

Το 1903, όταν ήταν 31 ετών, η Κλημεντίνη ζήτησε και πάλι από τον πατέρα της την άδεια να παντρευτεί τον πρίγκιπα, ο βασιλιάς όμως και πάλι αρνήθηκε. Η Κλημεντίνη συνέχισε να επιμένει, αλλά απειλήθηκε από τον βασιλιά με αποκλήρωση. Ο Λεοπόλδος Β΄ πέθανε το 1909, επιτρέποντας στην Κλημεντίνη να ζητήσει την άδεια για να παντρευτεί από τον νέο βασιλιά και εξάδελφό της, Αλβέρτο Α΄ (αδελφό του Βαλδουΐνου).

Η Κλημεντίνη παντρεύτηκε τελικώς τον Βίκτωρα Βοναπάρτη στο Παλάτι του Μονκαλιέρι στην Ιταλία στις 10/14 Νοεμβρίου 1910. Το ζευγάρι μαζί απέκτησε δύο παιδιά:
την Μαρία Κλοτίλδη (1912 - 1996), παντρεύτηκε τον κόμη Σέρζ ντε Γουί. Απέκτησαν 10 παιδιά.
τον Λουδοβίκο (1914 - 1997), παντρεύτηκε την Αλίξ ντε Φορεστά. Απέκτησαν 4 παιδιά.

Μέσω αυτού του γάμου, όλα τα σημερινά μέλη της αυτοκρατορικής οικογένειας της Γαλλίας προέρχονται από τον Λουδοβίκο Φίλιππο της Γαλλίας.

Η Κλημεντίνη πέθανε στις 8 Μαρτίου 1955 στη Νίκαια της Γαλλίας σε ηλικία 82 ετών.

Τίτλοι
30 Ιουλίου 1872 - 10/14 Νοεμβρίου 1910: Η Βασιλική Υψηλότητα Πριγκίπισσα Κλημεντίνη του Βελγίου, Πριγκίπισσα της Σαξονίας-Κοβούργου & Γκότα, Δούκισσα της Σαξονίας
10/14 Νοεμβρίου 1910 - 3 Μαΐου 1926: Η Αυτοκρατορική & Βασιλική Υψηλότητα Η Πριγκίπισσα Ναπολέοντος
3 Μαΐου 1926 - 8 Μαρτίου 1955: Η Αυτοκρατορική & Βασιλική Υψηλότητα Η Χήρα Πριγκίπισσα Ναπολέοντος

Παραπομπές
  Paoli, Dominique, Clémentine, princesse Napoléon, Éditions Racine, Bruxelles, 1998.

Εξωτερικοί σύνδεσμοι 

|-

Οίκος της Σαξονίας-Κόμπουργκ & Γκότα
Οίκος του Βοναπάρτη
Πριγκίπισσες του Βελγίου
Πριγκίπισσες της Γαλλίας
Πριγκίπισσες της Σαξονίας-Κόμπουργκ & Γκότα